
                                       HOTĂRÂREA NR.18 din 16.06.2026
                        Privind alegerea Viceprimarului comunei Augustin

  Având în vedere:
-  Ordinul Prefectului jud.Braşov nr.1/05.01.2026 prin care se constată încetarea înainte de termen a mandatului Primarului comunei Augustin jud. Braşov.
 -  Demisia Viceprimarului comunei Augustin, jud. Braşov înregistrată la Primăria comunei Augustin sub nr.1336/08.06.2026 cu intrare în vigoare pe data de 16.06.2026
 -  Necesitatea alegerii unui viceprimar al comunei Augustin,jud. Braşov, în conformitate cu  art.152 din O.U.G 57/2019, care să-și îndeplinească atribuțiile conferite prin art.157 din O.U.G 57/2019 privind Codul Administrativ
 - Referatul de aprobare nr.1380 din.11.06.2026
 - Raportul de specialitate întocmit de Secretarul General al comunei Augustin nr.1381 din.11.06.2026
   - În conformitate cu art.148 din O.U.G 57/2019 privind Codul Administrativ      (1)Comunele, oraşele şi municipiile au câte un primar şi câte un viceprimar, iar municipiile reşedinţă de judeţ au câte un primar şi câte 2 viceprimari, aleşi în condiţiile legii.
(2) Funcţia de primar şi funcţia de viceprimar sunt funcţii de demnitate publică.  
   - În conformitate cu art.129.punctul (3),litera (b) din O.U.G 57/2019 privind Codul Administrativ,coroborat cu art. 152 din O.U.G 57/2019.
  Rolul, numirea şi eliberarea din funcţie a viceprimarului
(1) Viceprimarul este subordonat primarului şi, în situaţiile prevăzute de lege, înlocuitorul de drept al acestuia, situaţie în care exercită, în numele primarului, atribuţiile ce îi revin acestuia. Primarul poate delega o parte din atribuţiile sale viceprimarului.
(2) Viceprimarul este ales, prin vot secret, cu majoritate absolută, din rândul membrilor consiliului local, la propunerea primarului sau a consilierilor locali.
(3) Exercitarea votului se face pe bază de buletine de vot. Alegerea viceprimarului se realizează prin hotărâre a consiliului local.
  În conformitate cu art. 133,punct (1) din O.U.G 57/2019 privind Codul Administrativ Consiliul local se poate întruni şi în şedinţe ordinare la convocarea:
[bookmark: A133]ART. 133
  Tipurile de şedinţe ale consiliului local
  (2) Consiliul local se poate întruni şi în şedinţe extraordinare la convocarea:
  a) primarului;
  b) a cel puţin unei treimi din numărul consilierilor locali în funcţie;
  c) primarului, ca urmare a solicitării prefectului, în condiţiile prevăzute la art. 257 alin. (2)..                                                                                                         
         În temeiul prevederilor art. 136 alin. (1)) din O.U.G. nr. 57/2019 privind Codul administrativ;
Consiliul Local al comunei Augustin:

                                                   HOTĂRĂSTE:
Art.1. În urma propunerilor făcute de către consilierii locali și a votului secret efectuat se alege în funcția de viceprimar consilierul propus care a însumat majoritatea absolută a voturilor exprimate în persoana domnului consilier Baciu Ioan
Art.2. Hotărârea privind alegerea viceprimarului comunei Augustin se comunică , de către Secretarul general al comunei, în termenul prevăzut de lege,Primarului comunei Augustin,Viceprimarului ales, Instituției Prefectului județului Braşov.


Președinte de ședință                                                Secretar general comună
Bortă Gheorghe                                                          Garcea Gheorghe Mircea	





*Adoptată cu  voturi pentru.7 , voturi împotrivă.3 , abținere.1

